
24 май, Преклонение пред писмеността, науката и културата

Свидетелства за честването на празника са открити в арменска летопис от 1813 г., където се споменава за честване на 22 май 1813 г. в Шумен (Датата 22 май в този летопис може да се приеме, че е по т.н. нов стил – Григорианския календар). Има сведения, че организатори на това честване през 1813 г. са гагаузи от Шумен. 

В съвременната историография се смята, че за първи път в епохата на Възраждането на 11 май 1851 г. в епархийското училище „Св. св. Кирил и Методий“ в гр. Пловдив по инициатива на Найден Геров се организира празник на Кирил и Методий – създатели на глаголицата. Денят 11 май не е случайно избран от Найден Геров – това е общият църковен празник на двамата светии. Във възрожденските източници първите известия за празнуването на Кирил и Методий на 11 май, се срещат в „Христоматия славянского язъка“ от 1852 г. на Неофит Рилски. Денят на честването на двамата братя става най-яркия израз на националната идентичност, на българското преклонение пред образованието, науката и културата. 

През 1857 г. празникът е почетен в българската църква „Свети Стефан“ в Цариград, заедно със служба и за Св. Иван Рилски. На следващата 1858 г. този ден е отпразнуван и в Пловдив с тържествена служба в църквата „Света Богородица“, а след това учителят Йоаким Груев произнася вълнуващо слово за живота и делото на Кирил и Методий. Празникът започва редовно да се отбелязва в Шумен и Лом, от 1860 г., в Скопие от 1862 г., във Варна от 1863 г. 11 май се установява като църковен празник на светите равноапостоли Кирил и Методий. В София празникът е организиран от учителя Сава Филаретов. 

По време на борбите за църковна независимост от началото на 19 век делото на Кирил и Методий е стимул за противопоставяне на гръцката Вселенска патриаршия. След 1878 г. празнуването на Кирил и Методий се развива в 2 посоки. В свободна България той се ограничава до училищен празник. В Македония и Одринско, които са под юрисдикцията на Българската екзархия, той запазва функциите си и на демонстрация против османското управление, както и против асимилаторските домогвания на сръбската и гръцката пропаганда. Особено значение празникът на Кирил и Методий придобива след Първата световна война.

27 юни национален ден на сляпо-глухите в България

Достойно за пример и възхищение

Има много велики хора, гениални личности, дейци на науката, изкуството и културата, политици, хора с обикновена и необикновена съдба, но не са толкова много тези, които побеждават собствената си съдба . Личността, която намира достойно място сред редиците на легендарните личности в човешката история –сляпо-глухата американка Хелън Келър, която е родена на 27 юни 1880 г.  в щата северна Алабама. Именно по този повод от началото на 2011г. нейната рождена дата бе прието да е национален ден на сляпо-глухите в България.

Нейните изключителни постижения както в ранните й години, така и по- късно не отстъпват по оценъчната скала за доказана способност и триумфални постижения в областта на политиката, философията, социологията и литературното творчество. 

Учителката Ан Съливан, е човекът, който откри и разбуди таланта, а може би гениалността на Келър.

Tягостното страдание на тишината и мрака се оказват фактори за развитие на личната духовна сила и приoритет към усъвършенстване , привлекателността на слънчевия блясък и духовната светлина, към радостта да се живее. Специалните педагози могат да навлязат в някои детайли от нейното обучение, начините на общуване и социализирането й като личност.

Още през 1896 г., посещавайки Кеймбриджкото девическо училище край Бостън, Хелън се обучава съвместно със здравите й връстници. Това е именно новото, което след 4 години специалистите обявяват официално като начало на интегрираното обучение. Твърде интересно тя описва начина, по който възприема скулптурните произведения и театъра. В своите литературни произведения тя  разкрива любовта си към книгата. 

Келър е автор на сборник от есета, озаглавен „ Светът, в който аз живея", „Моят по-късен живот", „Хелън Келър в Шотландия", „Вън от мрака", „Нека имаме вяра", „Стъпки във вечерния здрач", „Учителката Ан Съливан и много други, Високо ценена е и поемата й „Песента на каменната стена".

Келър майсторски борави с брайловото писмо, за да  представи първите си срещи с известни дейци на науката и културата от началото 

на века, като Александър Бел, Марк Твен и други, В продължение на своя творчески път тя общува с Чарли Чаплини цялото холивудско съзвездие на XX век, с Джавахарлал Неру, Рузвелт и всички американски президенти до смъртта й през 1968 г. Облегната върху рояла и поставила глава върху гърдите му, възприема с удоволствие изпълненията на още един искрен приятел – Шаляпин.

Тя се занимава с ръкоделие, пътувания, гребане, играе шах и карти. Нейният живот и дейност убедително потвърждават известната истина, че при екстремни обстоятелства, например инвалидност, някои относителни стойности за личността се превръщат в абсолютни. След като научава матерния си английски език и усвоява говорната реч, Келър успява да овладее още четири езика. Разбира се, не малко полиглоти в света знаят четири езика, но в условията на слепота и глухота овладяването на няколко езика се счита за абсолютно постижение, признато от световната културна общественост, тя се утвърждава и като  безупречен преводач на немска класическа поезия.

Келър е била сляпо-глуха тя е нямала функционално зрение т. е. използваемо зрение. С остатъчния си слух тя е могла да възприема вибрационни усещания.  Хелън Келър развива както научна, така и широка обществена дейност. През 1904 г. тя става бакалавър по изкуствата и е първата жена, завършила Харвардския университет. Не след дълго тя е доктор по философия. Редица престижни университети в света й присъждат титлата „Доктор хонорис кауза".

През 1924 г. тя става съветник по националните и международните въпроси към „Американската фондация за слепи". През 1936 г. активно участва в създаването на Националната служба за сляпо-глухи. Хелън Келър след края на Втората св. война основава фонд за подпомагане на ослепелите войници. През 1952 г. френското правителство и присъжда най-високото си отличие - „Кавалер на френския орден", а през 1964 г. президентът Джонсън й връчва Медала на свободата.

Веднъж един студент от Бангладеш  , забелязвайки, че професор Владимир Радулов е незрящ, го попитал какво работя. След като му обяснил, той оживено казал: „ Значи ти говориш на твоите студенти за Хелън Келър. Още едно име от световната наука и култура става достояние на нашата общественост. Едно име, което категорично доказа неограничените човешки възможности. Това е Хелън Келър.
Приоритети с 3.5 млн. лв. финансират проекти за заетост 

на хора с увреждания

С 3,5 млн. лв. ще се финансират проекти на работодатели за разкриване на нови работни места и подобряване на условията на труд за хора с трайни увреждания в трудоспособна възраст през 2021 г. Средствата се осигуряват по Националната програма за заетост на хора с увреждания, съобщават от Министерството на труда и социалната политика. 

Работодателите могат да получат до 10000 лв. за осигуряване на достъп до действащи или нови работни места за лица с трайни увреждания в трудоспособна възраст. Със същата сума ще се финансират предложения за приспособяване на съществуващи работни места и за оборудване на нови работни места за хора с трайни увреждания в трудоспособна възраст. За квалификация и преквалификация на един работник с увреждане работодателите могат да получат до 1000 лв. Кандидатите могат да подадат документи в Агенцията за хората с увреждания (АХУ) до 15 април. 

По друг проект ще се осигуряват до 20000 лв. за реализиране на проекти на хора с увреждания, които искат да започнат самостоятелен бизнес. С тези средства те ще могат да финансират инвестиционните си разходи, строително-ремонтни работи, оборудването на работните места, обучението на персонала и собственика и покриването на стартовия капитал. Кандидатите трябва да са с 50 и над 50% намалена трудоспособност и да не участват като собственици или съдружници в друга фирма. 

Агенцията ще финансира и проекти на предприятия със социална и стопанска насоченост, чиято цел е да подобрят условията на труд. Техният фокус трябва да бъде върху технологично обновяване на оборудването, въвеждането на нови технологии и разкриването на нови работни места. Тези със социална насоченост могат да получат до 40000 лв. За проекти със стопанска насоченост максималният размер на субсидията е 80000 лв. 

Източник: www.investor.bg
Пролетта дойде!
С цялата красота, която може да има. С цялата свобода, която ни даде в първите дни на месец март, без натрапчивата мисъл за някакъв си Ковид-19 и за всякаква пандемия! Прекрасни дни! Като че ли „откраднати” за малко от живота на тази година, които ни донесоха толкова щастие и радост. Радостта да бъдем отново заедно, радостта да се веселим, да си говорим, да се смеем и всичко друго!

Поне за малко беше, защото проклетият вирус май пак ще ни затвори за поредните две-три седмици. Но какво пък – ще има за какво да си мислим и да си спомняме. За дълго чаканите срещи, за които винаги и след сто години, както се казва, ще си спомняме шеговито с думите:

„А, бе, сещаш ли се, когато се видяхме по време на пандемията... ”

Е, ще бъдем отново щастливи тогава, разбира се. Ще бъдем пак заедно и ще се веселим, както само ние можем. До скоро да бъде!

От две години Младежката организация към съюза на глухите в България е член на Националният младежки форум и е сред най-активните негови участници. Неотдавна МОСГБ се включи и в един амбициозен проект - Младежко пространство „Deaf culture”, който дава възможност на младите хора с увреждания за активно участие в обществения живот. Една от основните цели на проекта е привличането на други младежи с всякакви специалности и умения за съвместно участие и работата. Което пък е най-добрата и отлична възможност за социалното приобщаване тъкмо в средата на младите хора. Ето така, във връзка с изпълнението на този проект, младежката организация към Съюза на глухите в България стартира кампания „Оставете вашите ръце”, в която бяха привлечени студенти по изкуствата и преподаватели от Нов български университет. Ръководител на кампанията и на изпълнението на проекта е Росица Караджова, председател на МОСГБ.

ТИШИНА, СГБ

Една среща с големия успех

Районната организация на глухите в Русе на своето редовно заседание на 20 март т. г. посрещна русенката Светлана Ангелова, заместник председател на Комисията по труда, социалната и демографската политика в 44 Народно събрание. Името на Светлана Ангелова ще остане знаково - тъкмо тя на 21 януари 2021 година от трибуната на най-висшия орган на републиката, изрече думите: „Законът за жестовия език днес е факт. Това е една голяма победа, празник за глухата общност, сбъдната мечта и надежда за един по-добър живот!” Русе отдавна е известен като българският град на новатори, на образована интелигенция и на силни родолюбци. Тази среща го доказа за пореден път.

Светлана Ангелова, депутат от Русе дойде с поканата ни в клуба на нашата районна организация на глухите. И се представи не само като истински родолюбив приятел на глухите хора, но и като интелигентен застъпник на правата им.

Думите в този един час на срещата се сториха малко. Искахме още и още да говорим, да сме още и още заедно. Защото сред нас тя си бе у дома. Беше щастлива и толкова истинска. Една гражданка на Русе, достойна за цяла България.

***

На 25 март 2021 г. норвежкото правителство призна норвежкия жестов език като национален жестов език!

Поздравяваме Norges Døveforbund и глухата общност за това прекрасно постижение, за което те отдавна се борят!

Правителството ще изясни и ще въведе закона през следващите няколко месеца. Искаме да знаете, че все още има две държави в Европа, които нямат статут на езика на жестовете в закона – това са Италия и Швейцария. Те се нуждаят от нашата подкрепа, за да могат националните езици на жестовете в Европа непрекъснато да се развиват до по-високо ниво и признание във всякакви ситуации.

НИЩО ЗА НАС БЕЗ НАС!

Росица Караджова, председател на МОСГБ

Синдром на Даун

Синдромът на Даун е генетично заболяване, което се причинява от патологично клетъчно делене, при което резултатът е допълнително пълно или частично копие на 21ва хромозома.

Този допълнителен генетичен товар е причина за промените в развитието и типичните физически характеристики за синдрома на Даун.

Синдромът е с различна тежест на протичане и засягане при отделните индивиди, причинявайки доживотни интелектуални затруднения и изоставане в развитието. Това е най-често срещаното хромозомно заболяване и причина за проблеми в обучението при деца. Освен това, допълнително синдромът е обвързан с наличието на още други аномалии, например – сърдечни и гастроинтестинални заболявания.

По-добрата осведоменост за синдрома на Даун и навременната реакция по отношение на справянето с последиците от синдрома, могат да увеличават шансовете за по-добро качество на живот при децата и възрастните със синдрома, както и по-успешната им интеграция с обществото.

Синдром на Даун

Симптоми

Всеки човек със синдрома на Даун притежава характерни особености на състоянието – проблемите в развитието и тези на интелектуалния потенциал, могат да варират от дискретни, до средни или такива с много сериозна тежест. Някои индивиди са клинично здрави, докато други, имат тежки здравословни проблеми – например, сърдечни пороци.

Децата и възрастните със синдрома на Даун имат характерни лицеви характеристики. Въпреки че не абсолютно всички индивиди имат такива черти, това са едни от най-често срещаните:

●Плоско лице;

●Малка глава;

●Къс врат;

●По-голям размер на езика, често е изплезен навън;

●Очите изглеждат по-извите нагоре (палпебрални фисури);

●Необичайно оформени или малки уши;

●Намален мускулен тонус;

●Широки, къси ръце с една гънка на дланта;

●Относително къси пръсти, малки крака и ръце;

●Повишена гъвкавост и мобилност на ставите;

●Малки бели петънца върху ириса на окото (оцветената му част), петна на Брушфийлд;

●Нисък ръст;

Бебетата със синдром на Даун могат да бъдат и със среден размер, но обикновено те растат сравнително бавно и и остават по-ниски от своите връстници.

Интелектуални затруднения при индивидите със синдром на Даун

Повечето деца имат лек до средно тежък когнитивен дефицит. Проговарянето и откриването на думите е забавено, краткосрочната и дългосрочната памет са засегнати.

Кога трябва да посетят лекар?

Децата със синдром на Даун обикновено се диагностицират или преди или веднага след раждането. Винаги, когато имате някакви въпроси по отношение на растежа и развитието на Вашето дете, се консултирайте с лекар.

Причини за синдром на Даун

Човешките клетки нормално съдържат 23 двойки хромозоми. Една хромозома във всеки чифт идва от Вашия баща, а другата – от Вашата майка.

Синдромът на Даун е резултат от патологично клетъчно разделяне, включващо 21ва хромозома. Тези аномалии в клетъчното деление стават причина за наличието на допълнителна част от 21ва хрозома или цяла допълнителна 21ва хромозома. Допълнителният генетичен материал става причина за характерните черти и интелектуални затруднения при Синдрома на Даун. Всяка една от тези генетични вариации може да причини Даун:

●Тризомия 21 – в около 95% от случаите, синдромът се причинява от тризомия 21, индивидът има три копия на тази хромозомата вместо нормалните две във всички клетки. Това е причинето от патологично клетъчно делене по време на процеса на развитие на яйцеклетката или сперматозоида;

●Мозаичен синдром на Даун – това е рядка форма на синдрома. Индивидите с тази форма имат отделни клетки, които съдържат допълнително копие на хромозома 21. Тази мозаичност от нормални и патологични клетки се причинява от възникнал проблем при клетъчното делене след оплождането;

●Транслокация – това състояние възниква, когато част от 21ва хромозома се „закача“ за друга хромозома, преди или след оплождането. Тези деца имат обичайните две копия на 21ва хромозома, но освен това, имат и допълнителен генетичен материал, произлизащ от хромозома 21, която е прикрепена към други хромозоми.

Не са известни поведенчески, социални или фактори на околната среда, които да причиняват Синдрома на Даун.
Наследствено ли е заболяването?

В повечето от случаите синдромът на Даун не е наследствен. Причинява се от случайна грешка в клетъчното делене по време на ранното развитие на фетуса.

При транслокация може да има предаване на генетичния дефект от родител на дете. Едва 3-4% от децата с Даун синдром имат транслокация и само една част от тях са го наследили от родителите си.

Когато балансираните транслокации са наследствени, майката или бащата имат генетичен материал, който е променил своето местоположение – от 21ва хромозома към някоя от другите хромозоми, но нямат допълнителен генетичен материал. Това означава, че децата нямат симптоми на синдрома на Даун, но могат да предадат небалансираната транслокация на децата си, която вече да причини синдром на Даун у тях.

Рискови фактори

Някои родители имат повишен риск от раждането на дете със синдрома на Даун. Рисковите фактори могат да бъдат:

●Напреднала възраст на майката – шансовете на една жена да роди дете със синдрома на Даун нарастват с възрастта, защото по-старите яйцеклетки имат повишен риск от патологично делене на клетката. Рискът при жените се повишава след 35- годишна възраст. Въпреки това, повечето деца със синдром на Даун се раждат от жени под тази възраст, тъй като младите жени раждат по-голям брой деца;

●Ако са носители на транслокацията за Даун синдром – родителите от двата пола могат да предадат тази транслокация на своите деца;

●Раждането на едно дете със синдрома на Даун – родители, които вече имат едно такова дете или такива, които са носители на транслокацията, са с повишен риск от раждането на още едно дете с Даун синдром. Предварителната генетична консултация е силно препоръчителна при тези семейства.

Усложнения, свързани със синдрома

Хората, които страдат от синдрома на Даун могат да имат най-разнообразни усложнения, някои от които могат да се задълбочат с възрастта Това обикновено са:

●Сърдечни пороци – децата с Даун често се раждат с наследствени сърдечни пороци. Някои от тях могат да бъдат животозастрашаващи и да се налага оперативна намеса още в първите месеци от живота на детето;

●Дефекти в гастроинтестиналната система – проявяват се при някои деца със синдрома, могат да бъдат аномалии на червата, хранопроворода, трахеята и ануса. Рискът от развието на проблеми с храносмилането, гастроезофагеален рефлукс или глутенова ентеропатия, може да е повишен;

●Заболявания на имунната система – поради аномалии в имунната им система, децата с Даун имат повишена склонност към развитието на автоимунни заболявания, някои форми на рак, инфекциозни заболявания като пневмония и т.н.

●Сънна апнея – поради промените в меките тъкани и мускулно – скелетната система, децата и възрастните с Даун често имат обструкция на дихателните пътища и са с повишен риск от развиеито на обструктивна сънна апнея;

●Затлъстяване – индивидите с Даун синдром имат повишена тенденция към затлъстяване в сравнение с общата популация;

●Гръбначни проблеми – индивидите с Даун имат разместване на двата най-горни шийни прешлени. Това състояние ги поставя във висок риск от сериозна гръбначна травма, поради хиперекстензия на врата;

●Левкемия – децата с Даун имат повишен риск от развитието на левкемия.

●Деменция – повишен риск от деменция може да се наблюдава след навършване на 50 – годишна възраст; да си болен от синдрома на Даун, само по себе си е рисков фактор за развитието на болест на Алцхаймер;

●Други проблеми – синдромът на Даун е свързан с други здравни проблеми, такива от ендокринно естество, дентални проблеми, гърчова симптоматика, ушни инфекции, проблеми със слуха и зрението като цяло.

За хората със Синдрома на Даун е от изключително значение да получават регулярна медицинска помощ с цел лечение и повлияване на усложненията на време. Това може да осигури по-здравословен начин на живот и да повиши неговото качество за тези хора.

Очаквана продължителност на живота

Продължителността на живота за хората със Синдром на Даун, се е увеличила драстично в последните десетилетия.

В наши дни, човек с Даун се очаква да доживее до повече от 60 години, в зависимост от тежестта на състоянието му и изявата на симптомите.

Превенция

Няма начин появата на синдрома да бъде предовтвратена, ако сте с висок риск от раждането на дете с Даун синдром или вече имате едно с това състояние. За това би било добре да направите генетична консултация преди да станете родители.

Генетичният консултант може да Ви помогне да разберете какви са Вашите шансове да имате дете със синдром на Даун. Също така ще Ви бъде обяснено какви са възможностите за пренатална диагностика, както и какви са предимствата и недостатъците на различните видове тестове, които се предлагат в наши дни.

Диагноза

Американското дружество на акушер – гинеколозите препоръчва да се предложат опции за скрининг и диагноза за синдрома на Даун на абсолютно всички бременни жени, независимо от тяхната възраст.

●Скринингови тестове – те могат да определят вероятността една бременна да носи плод с Даун синдром. Тези тестове не поставят диагноза, не могат да „кажат“ със сигурност дали бебето е със синдрома;

●Диагностични тестове – те могат да определят дали Вашето дете има Даун синдром, т.е. те поставят диагноза.

С Вашият лекар може да обсъдите всички възможни тестове, какви са предимствата и недостатъците на всеки ден от тях, ползите и рисковете, както и какво всъщност значат резултатите. Ако е необходимо, Вашият лекар може да Ви пренасочи към генетична консултация от квалифициран специалист.

Скрининг по време на бременност

Скринингът за синдрома на Даун се предоставя като рутинна част от всяка пренатална грижа. Въпреки че тези тестове единствено определят риска от наличието на синдрома, те могат да бъдат отправна точка и да Ви позволят да вземете решение за извършване на диагностични тестове, ако е необходимо.

Скрининговите тестове включват комбиниран биохимичен скрининг през първи триместър и интегриран скринингов тест.
Природа и екология

Да почистим около домовете си, Плевен да стане чист и привлекателен

На 17 април 2021 Община Плевен осигури безплатно ръкавици и чували за отпадъци на всички, които пожелаха да почистят междублоковите и обществените пространства. Светлите празници са добър повод освен за душите, да се погрижим за чистотата и на заобикалящата ни среда. Трябваше единствено гражданите да се обадят на тел. 064/ 881 336, за да заявят предварително нужните количества чували и ръкавици. Материалите се получават в стая 25 в сградата на Общината. За целите на почистването имаше и допълнителни контейнери за отпадъци. След провеждане на акцията, отговарящата за съответния район почистваща фирма извози боклука. Община Плевен отново призовава прилежащите площи около домовете да се почистват регулярно, както и да не се изхвърлят отпадъци на нерегламентирани места. За да е чисто, е нужно да се полагат периодични усилия. Затова местната администрация целогодишно подкрепя инициативи на гражданите и предоставя безплатно чували и ръкавици.

Щрихи от Родината

Забележителностите на град Плевен, удоволствие за всеки гост на града

Параклис-мавзолей „Св. Георги Победоносец” 

Параклис-мавзолеят „Св. Георги Победоносец” е  изграден в периода 1903-1907 г. в памет на загиналите руски и румънски воини в боевете около Плевен по време на Руско-турската война 1877/1878 г.  Предложението за строежа е внесено за обсъждане в комитета „Цар Освободител Александър ІІ” на 18 май 1902 г. В края на същата година е обявен национален конкурс, в който участват 12 български архитекти. На 23 март 1903 г. става известен победителят - арх. Пенчо Койчев. Монументалната сграда, паметник на културата, е построена в български църковен стил.

На 24 април 1903 г. ген.-лейтенант Данаил Николаев, Юрий Бахметиев - руски дипломатически агент,  Н. Мишу - румънски пълномощен министър, д-р Стоян Данев - министър-председател, полковник Михаил Савов - военен министър и Драган Цанков - председател на Народното събрание тържествено полагат основния камък на параклис-мавзолея. Със събраните от дарения и държавни средства 350 000 златни лева на площад „Цар Освободител”  започва  изграждането на паметника.

В  художественото  оформление участват проф. Жеко Спиридонов, проф. Марин Василев, проф. Иван Травницки,  Борис Михайлов, проф. Иван Мърквичка, проф. Антон Митов.

Параклис-мавзолеят „Св. Георги Победоносец” тържествено е открит и осветен на 3 септември 1907 г., в присъствието на  княз Фердинанд І, Великия княз Владимир Александрович-син на император Александър ІІ, княгиня Мария Павловна и членовете на комитета „Цар Освободител Александър ІІ”.

За контакти:

5800 Плевен
пл. " Възраждане"
тел: 064/ 830-033

***

Художествена галерия Дарение "Колекция Светлин Русев" 

Акад. Светлин Русев е световно признат художник. Неговите живописни платна радват ценителите по всички континенти. Той е един от най-големите колекционери на изкуство в България. И един от най-щедрите дарители.

През 1984 г. акад. Светлин Русев подари на родния си град Плевен 322 произведения на изкуството - живопис и скулптура - от личната си колекция. Община Плевен предостави за това изключително дарение възможно най-подходящия подслон - уникалната сграда на бившата градска баня, която е архитектурен паметник на културата с национално значение, дело но основоположника на съвременната българска архитектура Никола Лазаров /1870 - 1942 гг./.

През 1999 г. Светлин Русев дари още 82 графични произведения - български възрожденски щампи, творби на съвременни български майстори на рисунката и графиката и европейски майстори от 18-и, 19-и и 20-и век, между които Дьолакроа, Гойя, Миле, Кете Колвиц, Шагал, Салвадор Дали, Пикасо, Роден, Дега, Реноар...

Дарението е отворена система – акад. Светлин Русев продължава да го увеличава с нови творби. До този момент колекцията наброява 415 творби: образци на българското изкуство от Възраждането до днес, представящи етапите му на развитие в лицето на емблематични имена на автори. Зрителят се среща и с работи на френски, румънски, руски, кубински, мексикански майстори, с индийска християнска пластика и африкански ритуални фигури и маски.

Предстои разширяване на експозиционната площ, където ще се приюти допълнително дарение и изгради графичен кабинет, ще отвори врати зала за гостуващи изложби, търговска част...

Тук синтезът между изобразително изкуство и архитектура е съвършен, а внушението - храмово. В залите на „Колекция Светлин Русев” намират своя уникална сцена вокални и инструментални камерни формации, звучат за първи път словата на поети и писатели в изпълнение на обичани актьори.

Със своята специфика и стойност „Колекция Светлин Русев” - този „храм на изкуствата” - привлича посетители и гости - от най-неизкушените до високите ценители, колекционери и специалисти от цял свят.

***

Къща музей “Цар Освободител Александър II” 

Къщата на плевенския търговец Иван Вацов е построена в навечерието на Руско-турската война 1877-1878 г. С богатата си вътрешна уредба е типичен пример за възрожденски градски бит. На 11 декември 1877 г. в този дом е посрещнат тържествено руският император Александър ІІ, от името на плевенските граждани му е връчен благодарствен адрес и в присъствието на Великия княз Николай Николаевич, румънския княз Карол І, руския военен министър Милютин и видни руски генерали той се среща с пленения турски маршал Осман паша.

От 12 до 22 декември 1877 г. в къщата живее и работи първият военен губернатор на Плевен - ген. М. Д. Скобелев. По инициатива на комитета „Цар Освободител Александър ІІ” къщата на Иван Вацов е откупена за музей. При създаването му /1904-1907 г./ около него се оформя красив парк, за чието изграждане са отчуждени съседни имоти. За изработването на оригиналната ограда се използват дула от руски и трофейни турски оръдия, цеви от пушки, саби и щикове, предоставени от руското военно министерство.

Къща музей „Цар Освободител Александър ІІ” е открита и тържествено  осветена на 3 септември 1907 г. в присъствието на княз Фердинанд І, Великия княз Владимир Александрович, Великата княгиня Мария Павловна, ген. П. Паренсов – участник във войната, руски генерали, български министри, депутати, членове на комитета „Цар Освободител Александър ІІ”, поборници и опълченци, гости и граждани на Плевен.

Телефон за контакти: 064/834 558

***

Паметник на ген. Д. М. Скобелев 

Паметникът на изтъкнатия руски военачалник, героя на Плевенската епопея ген. М. Д. Скобелев е дарение от Руския обществен комитет за увековечаване паметта на ген. Скобелев. Негови автори са скулпторът Владимир Суровцев и архитектът Виктор Пасенко.

Паметникът е открит тържествено през 2007 год. По решение на Общински съвет - Плевен, той се издига в началото на бул. „Скобелев”, водещ в едноименния парк.

***

Панорама „Плевенска епопея 1877 г.“
Панорамата „Плевенска епопея 1877 г.” е построена в чест на 100-годишнината от Освобождението на Плевен от османско иго. В първите 3 години след нейното откриване, е посетена от 2,5 милиона души. Тя е сред почти 200-те паметници, построени от плевенчани в памет на загиналите руснаци, румънци и българи. Включена е в Стоте национални туристически обекта.

Изградена е в района на Скобелевия парк, непосредствено до редута „Кованлък”, където по време на 3-та атака от обсадата на Плевен се водят едни от най-тежките сражения. Автори на проекта са архитектите Иво Петров и Пламена Цачева, заедно с проектантски екип от 14 души.

Автор на живописната част и главен изпълнител е Николай Овечкин (Военно студио „М. Греков”, Москва). Колективът е от 13 руски и български художници: В. Щербаков, И. Кабанов, А. Чернишов, М. Ананиев, Н. Овечкин, Д. Дончев, В. Есаулов, В. Лемешев, Хр. Бояджиев, Г. Есаулов, В. Таутиев, Ю. Усипенко и А. Троценко.

Архитектурното тяло на Панорамата е направено да изглежда повдигнато върху 4 щика, които олицетворяват силата на оръжието, донесло свободата. Щиковете носят 4 хоризонтално разположени пръстена, 3 от които символизират 3-те атаки срещу Плевен, а 4-ят пръстен е декоративно-пластичен фриз, символизиращ обсадата на Плевен.

Туристите могат да се изкачат на 2 зрителни площадки на покрива на музея, откъдето могат да наблюдават историческите места: Мъртвата долина, редутите „Кованлък” и „Исса ага”, Костницата в Скобелевия парк, Радишевските и Гривишките възвишения.

Тържественото откриване на Панорамата е на 10 декември 1977 г., в деня на стогодишнината от Освобождението на Плевен.

Тел.+35964830251

***

Регионален исторически музей 

Регионалният исторически музей води началото си от основаното през 1903 г. Археологическо дружество в града, което създава своя сбирка от предмети, първите от тях разкрити при разкопки в крепостта Сторгозия. През 1923 г. сбирката е изложена в сградата на читалище „Съгласие”, а през 1953 г. музеят става самостоятелна институция. През 1984 г. е преместен в сегашната си сграда.

Разположен е в двуетажна сграда, построена през 1888 г. за нуждите на армията, с обща площ от около 7000 m2 и парк с открита експозиция на площ от 37 дка. Основният фонд на музея включва над 180 000 музейни единици. Специализираната библиотека на музея разполага с над 10 000 тома научна литература и периодични издания.

Сред функциите на музея са издирване, проучване, представяне, опазване и популяризиране на паметниците на културата, природните образци, флората и фауната на територията на област Плевен и област Ловеч. В този район са разкрити значими археологически обекти – римският град Улпия Ескус, късноантичната и ранновизантийска крепост „Сторгозия”, средновековната българска крепост в Никопол.

В музея има и постоянна експозиция - зала за голямата оперна прима Гена Димитрова. В началото на експозицията са подредени снимки, представящи части от живота на певицата, родена в село Беглеж. В основната зала, изградена като сцена, са показани фотоси на най-големите оперни сцени, на които е пяла – „Арена ди Верона” и „Ла Скала”. Върху сцената на експозицията са разположени концертни и оперни костюми на примата. Сред тях е реплика на костюм, с който тя е изпълнявала ролята на Турандот в „Метрополитен опера” в САЩ.

Ел. поща: plevenmuseum@dir.bg

***

Скобелев парк 

Скобелевият парк в Плевен е създаден през 1904 г. от Комитет „Цар Освободител Александър II” в памет на загиналите руски герои в боевете на 30 август 1877 г.

През 1898 г. на общинска сесия се разглежда състоянието на руските паметници от Освободителната война, предлагат се мерки за възстановяването им и за съхраняване костите на руските и румънски войни, загинали в боевете за Плевен. По същото време Асоциацията на българските поборници и опълченци учредява специален комитет, на който се възлага поддръжката на съществуващите паметници от войната и изграждането на нови, в знак на благодарност към руския народ и император Александър ІІ. Инициативата е подкрепена от държавните институции и от целия български народ. На юг от града, на бившето бойно поле, където вече се издигат няколко руски паметника, е отпуснат терен за изграждане на мемориален парк на името на ген. М. Д. Скобелев.

Благоустройството започва през 1905 г. Скобелев парк е тържествено осветен заедно с къща музей „Цар Освободител Александър ІІ” и параклис-мавзолей „Свети Георги Победоносец” на 3 септември 1907 г. в присъствието на височайши гости от Русия, българския държавен глава княз Фердинанд І, министри, депутати и множество граждани. В парка военното министерство изгражда къща за музей на ген. Скобелев, където живее и работи председателят на Комитета „Цар Освободител Александър ІІ” Стоян Заимов.

***

Художествена галерия "Илия Бешков" 

Основана през 1958 г. по инициатива на работещите в града художници като филиал на Исторически музей - Плевен, художествена галерия „Илия Бешков” се помещава в специално построена за нея сграда през 1978 г. на бул. „Скобелев” 1.

Постоянната експозиция на ХГ „Илия Бешков” дава представа за основните етапи и тенденции в развитието на българското изобразително изкуство от края на 19 в. до 70-те г. на 20 в. Започваща непосредствено от следосвобожденския период с имената на пионерите Николай Павлович, Антон Митов и Иван Мърквичка, и преминава през едни от най-известните майстори на четката като Стефан Иванов, Сирак Скитник, Владимир Димитров – Майстора, Дечко Узунов, Васил Бараков, Бенчо Обрешков, Илия Петров, Ненко Балкански, Стоян Венев, Кирил Цонев, Борис Иванов, Златю Бояджиев, Кирил Петров, Руска Маринова, Вера Недкова, Славка Денева, Иван Ненов, Найден Петков и стига до открояващи се имена в съвременната българска живопис.

В този изящен ансамбъл присъстват композициите на авторите, чието творчество формира облика на новобългарската скулптура: Иван Лазаров, Петър Балабанов, Марко Марков. Особено място е отделено на творческото наследство на един от най-именитите плевенски автори, скулптора Ангел Спасов (1884-1974), чието пълно събрание може да се види само в ХГ „Илия Бешков”.

Специално внимание в експозицията е отделено на патрона на галерията - големия български художник Илия Бешков (1901-1958). Серията великолепни композиции дават възможност да бъде видяно най-типичното, най-яркото и характерно от неговото творчество. Галерията съхранява повече от 1200 негови творби – най-голямата колекция в национален художествен музей и с изключително значение.

От 1958 г. галерията обогатява, опазва и популяризира своите фондове, обособени в раздели „Живопис”, „Графика”, „Скулптура”, „Възрожденски икони”, „Илия Бешков”, „Ангел Спасов” и „Колекции”.

***

Църква "Свети Николай" 

Църквата „Свети Николай” е единственият паметник от Възраждането с национално значение. Построена е през 1834 г. на мястото на малкия параклис от времето на Втората българска държава, претърпял разрушения през ХVІ-ХVІІ. Със султански ферман от 1696 г. е разрешено той да бъде възстановен в стария му вид. По-късно е построена по-голяма църква, открита през 1834 г. Иконостасът е дело на майстори от тревненската резбарска школа, а иконите са рисувани от представители на самоковската школа. В храма е експонирана една от най-богатите колекции от икони на Димитър Зограф, включваща 68 икони.

***

Музей на виното 

Музеят на виното в Плевен е разположен в естествена пещера в парк „Кайлъка” до язовир Тотлебенов вал, което го прави уникален за страната. Музеят отваря врати през 2008 г. като съвместен проект на екип от български и френски архитекти, дизайнери и енолози. Създаването му е един от малкото примери за публично-частно партньорство в България.

Архитектурата на музея е наистина впечатляваща. Пещерата е изкуствено оформена като кръст, тъй като преди години е имало идея именно тук да се помещава Панорама „Плевенска епопея”.

Тук посетителите могат да научат интересни факти за историята на винопроизводството в България. В специално обособената историческа част са изложени много снимки и предмети, свързани с историята на производството, технологията и спецификите на сортовете по региони. В експозицията могат да се видят стари бъчви, съдове и инструменти от различни епохи, служещи за приготвяне, отлежаване, сервиране и консумация на вино.

Музеят предлага и дегустация, която представлява кратък сомелиерски курс и се провежда от лектор специалист. По време на дегустацията посетителите могат да научат полезни и интересни неща - как се държи чашата с вино и защо, каква е ролята на храната, какво трябва да се търси в цвета, аромата, вкуса и послевкуса на опитваните вина.

В музейната енотека има вина на възраст между 30 и 90 години. Част от колекцията са и 6000 бутилки съвременни вина от всички марки и райони на страната.
Ваксината на АСТРА-ЗЕНЕКА, това може би ни интересува

COVID-19 Vaccine AstraZeneca инжекционна суспензия

Ваксина срещу COVID-19 (ChAdOx1-S [рекомбинантна])

2. КАЧЕСТВЕН И КОЛИЧЕСТВЕН СЪСТАВ

Съществуват многодозови флакони, които съдържат 8 или 10 дози по 0,5 ml на флакон.

Една доза (0,5 ml) съдържа:

Аденовирус от шимпанзе, кодиращ вирусния шипов (spike) гликопротеин на SARS-CoV-2 (ChAdOx1-S)*, не по-малко от 2,5 × 108 инфекциозни единици (infectious units, Inf.U)

*Произведен в генетично модифицирани човешки ембрионални бъбречни (human embrionic kidney, HEK) 293 клетки чрез рекомбинантна ДНК технология.

Този продукт съдържа генетично модифицирани организми (ГМО).

Помощно вещество с известно действие

Всяка доза (0,5 ml) съдържа приблизително 2 mg етанол.

3. ЛЕКАРСТВЕНА ФОРМА

Инжекционна суспензия (инжекция).

Суспензията е безцветна до бледокафява, бистра до полупрозрачна с pH 6,6.

4. КЛИНИЧНИ ДАННИ

4.1 Терапевтични показания

COVID-19 Vaccine AstraZeneca е показана за активна имунизация за превенция на COVID-19, причинен от SARS-CoV-2, при лица на възраст 18 и повече години. Употребата на тази ваксина трябва да бъде в съответствие с официалните препоръки.

4.2 Дозировка и начин на приложение

Дозировка

Лица на възраст 18 и повече години

Курсът на ваксинaция с COVID-19 Vaccine AstraZeneca се състои от две отделни дози по 0,5 m l всяка. Втората доза трябва да се приложи между 4 и 12 седмици (28 до 84 дни) след първата доза (вж. точка 5.1).

Липсват данни за взаимозаменяемост на COVID-19 Vaccine AstraZeneca с други ваксини срещу COVID-19, за да се завърши курсът на ваксинация. Лица, които са получили първата доза на COVID-19 Vaccine AstraZeneca, трябва да получат втората доза COVID-19 Vaccine AstraZeneca, за да се завърши курсът на ваксинация.

Педиатрична популация

Безопасността и ефикасността на COVID-19 Vaccine AstraZeneca при деца и юноши (по-малки

от 18 години) все още не са установени. Липсват данни.

Популация в старческа възраст

Не се налага коригиране на дозата.

Начин на приложение

COVID-19 Vaccine AstraZeneca е само за интрамускулно инжектиране, за предпочитане в делтоидния мускул в горната част на ръката.

Не инжектирайте ваксината интраваскуларно, подкожно или интрадермално.

Ваксината не трябва да се смесва с други ваксини или лекарствени продукти в същата

спринцовка.

4.3 Противопоказания

Свръхчувствителност към активното вещество или към някое от помощните вещества.

Специални предупреждения и предпазни мерки при употреба

Проследимост

За да се подобри проследимостта на биологичните лекарствени продукти, името и партидният номер на приложения продукт трябва ясно да се записват.

Свръхчувствителност и анафилаксия

Винаги трябва да има на разположение подходящо медицинско лечение и наблюдение в случай

на анафилактично събитие след приложението на ваксината. Препоръчва се внимателно наблюдение в продължение на най-малко 15 минути след ваксинацията. Втората доза на ваксината не трябва да се поставя на онези, които са получили анафилаксия при първата доза на COVID-19 Vaccine AstraZeneca.

Реакции, свързани с тревожност

Реакции, свързани с тревожност, включително вазовагални реакции (синкоп), хипервентилация или реакции, свързани със стрес, могат да възникнат във връзка с ваксинацията като психогенен отговор към инжектирането с игла. Важно е да са налице предпазни мерки, за да се избегне нараняване при прилошаване.

Съпътстващо заболяване

Ваксинацията трябва да се отложи при лица, страдащи от остро тежко фебрилно заболяване или остра инфекция. Наличието на лека инфекция и/или слабо повишена температура обаче не трябва да забавя ваксинацията.

Тромбоцитопения и нарушения на кръвосъсирването

Както при други интрамускулни инжекции, ваксината трябва да се прилага с повишено внимание при лица получаващи антикоагулантна терапия или такива с тромбоцитопения или някакво нарушение на кръвосъсирването (например хемофилия) тъй като при тези лица може да се появи кървене или образуване на синини след интрамускулно приложение.

Имунокомпрометирани лица

Ефикасността, безопасността и имуногенността на ваксината не са оценени при имунокомпрометирани лица, включително такива, получаващи имуносупресивна терапия.

Ефикасността на COVID-19 Vaccine AstraZeneca може да бъде по-ниска при имуносупресирани лица.

Продължителност на защитата

Продължителността на осигурената от ваксината защита е неизвестна, тъй като тя се установява във все още продължаващи клинични изпитвания.

Ограничения на ефективността на ваксината

Защитата започва приблизително 3 седмици след първата доза на COVID-19 Vaccine

AstraZeneca. Лицата може да не са напълно защитени до 15-ия ден след приложение на втората доза.
---***---

Ваксината на МОДЕРНА, това може би ни интересува

COVID-19 Vaccine Moderna инжекционна дисперсия

иРНК COVID-19 Vaccine Moderna (нуклеозидно модифицирана)

2. КАЧЕСТВЕН И КОЛИЧЕСТВЕН СЪСТАВ

Това е многодозов флакон, който съдържа 10 дози по 0,5 ml.

Една доза (0,5 ml) съдържа 100 микрограма информационна РНК (иРНК) (включена в SM-102 липидни наночастици).

Едноверижна, 5’-кепирана информационна РНК (иРНК), произведена с използването на безклетъчна in vitro транскрипция от съответните 

ДНК-матрици, кодираща вирусния шипов (S) протеин на SARS-CoV-2.

За пълния списък на помощните вещества вижте точка 6.1.

3. ЛЕКАРСТВЕНА ФОРМА

Инжекционна дисперсия

Бяла до почти бяла дисперсия (рН: 7,0 – 8,0)

4. КЛИНИЧНИ ДАННИ

4.1 Терапевтични показания

COVID-19 Vaccine Moderna е предназначена за активна имунизация за превенция на COVID-19, причинен от SARS-CoV-2, при лица на 18 и повече години.

Употребата на тази ваксина трябва да бъде в съответствие с официалните препоръки.

4.2 Дозировка и начин на приложение

Дозировка

Лица на 18 и повече години

COVID-19 Vaccine Moderna се прилага като курс от две дози (0,5 ml всяка). Препоръчва се втората доза да се приложи 28 дни след първата доза (вж. точки 4.4 и 5.1).

Липсват данни за взаимозаменяемост на COVID-19 Vaccine Moderna с други ваксини срещу COVID-19, за да се завърши курсът на ваксинация. 

Лицата, които са получили първата доза на COVID-19 Vaccine Moderna, трябва да получат втората доза от COVID-19 Vaccine Moderna, за да се завърши курсът на ваксинация.

Педиатрична популация

Безопасността и ефикасността на COVID-19 Vaccine Moderna при деца и юноши на възраст под 18 години все още не са установени. Липсват данни.

Популация в старческа възраст

Не се изисква корекция на дозата при лица в старческа възраст ≥65 години.

Начин на приложение

Ваксината трябва да се прилага интрамускулно. За предпочитане е в делтоидния мускул в горната част на ръката.

Не прилагайте тази ваксина интраваскуларно, подкожно или интрадермално.

Ваксината не трябва да се смесва с други ваксини или лекарствени продукти в същата спринцовка.

4.3 Противопоказания

Свръхчувствителност към активното вещество или към някое от помощните вещества, изброени в точка 6.1.

4.4 Специални предупреждения и предпазни мерки при употреба

Проследимост

За да се подобри проследимостта на биологичните лекарствени продукти, името и партидният номер на приложения продукт трябва ясно да се записват

Свръхчувствителност и анафилаксия

Има съобщения за анафилаксия. Винаги трябва да има на разположение подходящо медицинско лечение и наблюдение в случай на 

анафилактична реакция след приложение на ваксината. Препоръчва се внимателно наблюдение в продължение на най-малко 15 минути след 

ваксинацията. Втората доза на ваксината не трябва да се поставя на онези, които са получили анафилаксия при първата доза на COVID-19 

Vaccine Moderna.

Реакции, свързани с тревожност

Реакции, свързани с тревожност, включително вазовагални реакции (синкоп), хипервентилация или такива, свързани със стрес, могат да се появят във връзка с ваксинацията като психогенен отговор към инжектирането с игла. Важно е да се вземат предпазни мерки, за да се избегне нараняване при прилошаване.

Съпътстващо заболяване

Ваксинацията трябва да се отложи при лица, страдащи от остро тежко фебрилно заболяване или остра инфекция. Наличието на лека инфекция и/или леко повишена температура не трябва да забавя ваксинацията.

4.4
Тромбоцитопения и нарушения на кръвосъсирването

Както при други интрамускулни инжекции, ваксината трябва да се прилага внимателно при лица на антикоагулантна терапия или такива с тромбоцитопения или някакво нарушение на кръвосъсирването (например хемофилия), тъй като при тези лица може да се появи кървене или образуване на синини след интрамускулното приложение.

Имунокомпрометирани лица

Ефикасността, безопасността и имуногенността на ваксината не са оценени при имунокомпрометирани лица, включително такива, получаващи имуносупресивна терапия. Ефикасността на ваксината срещу COVID-19 Vaccine Moderna може да бъде по-ниска при имуносупресирани лица.

Продължителност на защитата

Продължителността на осигурената от ваксината защита е неизвестна, тъй като тя все още се установява от текущи клинични изпитвания.

Ограничения на ефективността на ваксината

Лицата може да не бъдат напълно защитени до 14-ия ден след поставяне на втората доза. Както при всички ваксини, ваксинацията с COVID-19 Vaccine Moderna може да не осигури защита на всички реципиенти на ваксината.

